CELEX: 62019CA0758
Language: hr
Date: 2021-07-15 00:00:00
Title: Predmet C-758/19: Presuda Suda (prvo vijeće) od 15. srpnja 2021. (zahtjev za prethodnu odluku koji je uputio Protodikeio Athinon – Grčka) – OH/ID („Zahtjev za prethodnu odluku – Članci 268., 270., 340. i 343. UFEU-a – Protokol (br. 7) o povlasticama i imunitetima Europske unije – Članci 11., 17. i 19. – Bivši član Europske komisije – Imunitet od sudskih postupaka – Tužba zbog izvanugovorne odgovornosti – Ukidanje imuniteta – Nadležnost Suda Europske unije”)

30.8.2021   
            
            
               HR
            
            
               Službeni list Europske unije
            
            
               C 349/6
            
         
      Presuda Suda (prvo vijeće) od 15. srpnja 2021. (zahtjev za prethodnu odluku koji je uputio Protodikeio Athinon – Grčka) – OH/ID
      (Predmet C-758/19) (1)
      
      („Zahtjev za prethodnu odluku - Članci 268., 270., 340. i 343. UFEU-a - Protokol (br. 7) o povlasticama i imunitetima Europske unije - Članci 11., 17. i 19. - Bivši član Europske komisije - Imunitet od sudskih postupaka - Tužba zbog izvanugovorne odgovornosti - Ukidanje imuniteta - Nadležnost Suda Europske unije”)
      (2021/C 349/06)
      Jezik postupka: grčki
      
         Sud koji je uputio zahtjev
      
      Protodikeio Athinon
      
         Stranke glavnog postupka
      
      
         Tužitelj: OH
      
         Tuženik: ID
      
         Izreka
      
      Sud Europske unije ima isključivu nadležnost, uz isključenje nadležnosti nacionalnih sudova, za odlučivanje o tužbi zbog izvanugovorne odgovornosti koju je podnio bivši član privremenog osoblja Europske komisije zbog protupravnog postupanja koje prigovara članu te institucije čiji je on bio suradnik i koje je navodno Europsku komisiju navelo da raskine radni odnos s tim službenikom. Takva tužba mora se podnijeti protiv Unije, koju zastupa Komisija, a ne protiv člana Komisije o kojem je riječ.
      
         (1)  SL C 19, 20. 1. 2020.